CELEX: 62020TA0546
Language: da
Date: 2021-12-01 00:00:00
Title: Sag T-546/20: Rettens dom af 1. december 2021 — Sopra Steria Benelux og Unisys Belgium mod Kommissionen (Offentlige tjenesteydelseskontrakter – udbudsprocedure – tjenesteydelserne specifikation, udvikling, vedligehold og support af IT-platformene ved DG »Beskatning og toldunion« – afvisning af en tilbudsgivers bud og tildeling af kontrakten til en anden tilbudsgiver – begrundelsespligt – unormalt lavt bud)

31.1.2022   
            
            
               DA
            
            
               Den Europæiske Unions Tidende
            
            
               C 51/28
            
         
      Rettens dom af 1. december 2021 — Sopra Steria Benelux og Unisys Belgium mod Kommissionen
      (Sag T-546/20) (1)
      
      (Offentlige tjenesteydelseskontrakter - udbudsprocedure - tjenesteydelserne specifikation, udvikling, vedligehold og support af IT-platformene ved DG »Beskatning og toldunion« - afvisning af en tilbudsgivers bud og tildeling af kontrakten til en anden tilbudsgiver - begrundelsespligt - unormalt lavt bud)
      (2022/C 51/39)
      Processprog: fransk
      
         Parter
      
      
         Sagsøgere: Sopra Steria Benelux (Ixelles, Belgien) og Unisys Belgium (Machelen, Belgien) (ved advokaterne L. Masson og G. Tilman)
      
         Sagsøgt: Europa-Kommissionen (ved L. André og M. Ilkova, som befuldmægtigede)
      
         Sagens genstand
      
      Søgsmål støttet på artikel 263 TEUF med påstand om annullation af Kommissionens afgørelse af 2. juli 2020 om, for det første, afvisning af det fælles tilbud, der blev givet af Sopra Steria Benelux og Unisys Belgium på delaftale A, inden for rammerne af udbudsproceduren med referencen TAXUD/2019/OP/0006, som vedrører tjenesteydelser med henblik på specifikation, udvikling, og vedligehold af samt tredjeniveaustøtte til IT-platformene ved Generaldirektoratet »Beskatning og toldunion« og for det andet tildeling af kontrakten til det andet tilbudsgivende konsortium.
      
         Konklusion
      
      
                  1)
               
               
                  Europa-Kommissionens afgørelse af 2. juli 2020 om, for det første, afvisning af det fælles tilbud, der blev givet af Sopra Steria Benelux og Unisys Belgium inden for rammerne af udbudsproceduren med referencen TAXUD/2019/OP/0006, som vedrører tjenesteydelser med henblik på specifikation, udvikling og vedligehold af samt tredjeniveaustøtte af IT-platformene ved Generaldirektoratet »Beskatning og toldunionen« og for det andet tildeling af kontrakten til det andet tilbudsgivende konsortium annulleres for så vidt angår delaftale A.
               
            
                  2)
               
               
                  Kommissionen bærer sine egne omkostninger og betaler de af Sopra Steria Benelux og Unisys Belgium afholdte omkostninger.
               
            
         (1)  EUT C 359 af 26.10.2020.